ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வேளாண்மைத் துறையில் இருந்து உற்பத்தித் துறைக்கு மாறுவது ஜம்மு-காஷ்மீரின் வளர்ச்சிக்கு முக்கியம்: மத்திய அமைச்சர் டாக்டர் ஜிதேந்திர சிங்
அதிக வேலைவாய்ப்புகளை உருவாக்குவதற்கும் ஒட்டுமொத்த வளத்திற்கும் வேளாண்மைத் துறையில் இருந்து உற்பத்தித் துறைக்கு மாறுவது ஜம்மு-காஷ்மீருக்கு முக்கியம் என்று மத்திய அறிவியல் மற்றும் தொழில்நுட்பத் துறை இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று கூறினார்.
ஜம்மு காஷ்மீரைச் சேர்ந்த மேயர்கள், நகராட்சி தலைவர்கள் மற்றும் நகர்ப்புற உள்ளாட்சி அமைப்புகளின் தலைமை அதிகாரிகளுக்கான நகர்ப்புற ஆளுகை குறித்த பயிலரங்கில் பேசிய அமைச்சர், நகர்ப்புற உள்கட்டமைப்பு மேம்பாடு குறித்து வலியுறுத்தியதோடு, யூனியன் பிரதேசத்தில் உள்ள சிறு மற்றும் நடுத்தர நகரங்கள் பொருளாதார நடவடிக்கைகளில் முக்கியப் பங்காற்றும் என்று கூறினார்.
நகர்ப்புற உள்கட்டமைப்பை உருவாக்குவதிலும், குறிப்பாக வேளாண் விளைபொருட்கள், நெசவுத்தொழில் மற்றும் தகவல் தொழில்நுட்ப சேவைகள் உள்ளிட்ட துறைகளில் பொருளாதார வளர்ச்சிக்கும் சிறிய மற்றும் நடுத்தர நகரங்கள் உதவும் என்று அமைச்சர் கூறினார்.
உள் கட்டமைப்பு மேம்பாடு, வாழ்க்கை தரத்தை மேம்படுத்துதல், போக்குவரத்து, தண்ணீர் மற்றும் சுகாதாரம் உள்ளிட்ட நகர்ப்புறத் திட்டங்களில் மக்களால் தேர்ந்தெடுக்கப்பட்ட பிரதிநிதிகள் கவனம் செலுத்த வேண்டும் என்று டாக்டர் ஜிதேந்திர சிங் வலியுறுத்தினார்.
ஜம்மு-காஷ்மீரின் பொருளாதார வளர்ச்சி மற்றும் முதலீடுகளுக்கு கடந்த மூன்று வருடங்களில் குறிப்பிடத்தகுந்த நடவடிக்கைகள் எடுக்கப்பட்டுள்ளதாக கூறிய அவர், மாநிலத்தின் பொருளாதாரத்தில் இந்த நடவடிக்கைகள் பெரும் மாற்றத்தைக் கொண்டு வரும் என்றும் உற்பத்தி மற்றும் சேவைத் துறைகளில் அதிக வேலைவாய்ப்புகளை உருவாக்கும் என்றும் கூறினார்.
தொடர்ந்து பேசிய அமைச்சர், ஜம்மு-காஷ்மீரின் வளர்ச்சிக்கு பிரதமர் திரு நரேந்திர மோடி பெரிய திட்டங்களை வைத்துள்ளதாகவும், 74-வது அரசியலமைப்பு திருத்தச் சட்டத்தின் மூலம் நகர்ப்புற உள்ளாட்சி அமைப்புகளை நிறுவி உள்ளதாகவும் கூறினார். மக்களால் தேர்ந்தெடுக்கப்பட்ட உள்ளாட்சி அமைப்புகளின் மூலம் இந்திய அரசின் வளர்ச்சி, மேம்பாடு மற்றும் உள்கட்டமைப்பு திட்டங்கள் அவற்றின் முழு திறனை எட்டும் என்று அவர் நம்பிக்கை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1824477
மத்திய அமைச்சரவை
நிலுவையில் இருக்கும் நடுத்தர வருவாய்ப் பிரிவு வீட்டுவசதித் திட்டங்களுக்கு நிதி அளிப்பதற்கான சிறப்பு சாளரத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் கூடிய மத்திய அமைச்சரவை, நடுத்தர வருவாய்ப் பிரிவில் வீட்டுவசதித் திட்டங்கள் முடிக்கப்படாமல் இருப்பதை கருத்தில் கொண்டு, அவற்றுக்கு முன்னுரிமை அடிப்படையில் நிதி வழங்குவதற்காக ‘சிறப்புச் சாளரம்’ ஒன்றை உருவாக்குவதற்கு ஒப்புதல் வழங்கியுள்ளது.
மத்திய அரசு இந்தத் திட்டங்களுக்கான நிதியை வழங்கும் வகையில் செயல்படும். அரசு வழங்கும் மொத்த தொகை ரூ.10,000 கோடியாக இருக்கும்.
மாற்று முதலீட்டு நிதி பிரிவு-2-ன் கீழ் நிதியம் அமைக்கப்பட்டு, இந்திய பங்குப் பரிவர்த்தனை வாரியத்தில் பதிவு செய்யப்பட்டு இயங்கும்.
இந்த வகையில் சிறப்பு சாளரத்தின் கீழ், முதல் மாற்று முதலீட்டு நிதிக்கு எஸ்பிஐகேப் என்னும் நிறுவனம் முதலீட்டு மேலாளராக செயல்படும்.
போதுமான நிதி இல்லாத காரணத்தால் முடிக்க முடியாமல் பாதியில் நிற்கும் திட்டங்களுக்கு நிவாரணம் வழங்கி அவற்றை நிறைவு செய்ய இந்த நிதி பயன்படுத்தப்படும். இதன் மூலம் வீடு வாங்குபவர்களுக்கு வீடுகள் உறுதி செய்யப்படும்.
மனை மற்றும் வீட்டு வணிகத் தொழிலில் பல்வேறு இதர தொழில்களுடன் தொடர்பு கொண்ட தொழிலாக இருப்பதால், இந்தத் துறையின் வளர்ச்சி, இதர முக்கியத் துறைகளில் ஏற்பட்டுள்ள தேக்கத்தைப் போக்க நேர்மறையான பயனாக இருக்கும். இதன்மூலம் இந்தியப் பொருளாதாரமும் வளர்ச்சியடையும்.
சுகாதாரம் மற்றும் குடும்ப நலத்துறை அமைச்சகம்
1 கோடிக்கும் மேற்பட்டோருக்கு கொவிட்-19 தடுப்பூசி போடப்பட்டது: மைல்கல் இலக்கை கடந்தது இந்தியா
கொவிட்டுக்கு எதிரான போராட்டத்தில் இந்தியா இன்று புதிய மைல்கல் இலக்கை கடந்தது.
இன்று காலை 8 மணிவரை, கொவிட் தடுப்பூசி போட்டுக் கொண்ட சுகாதாரப் பணியாளர்கள் மற்றும் முன்கள பணியாளர்களின் எண்ணிக்கை 1 கோடியை கடந்தது. இந்த இலக்கை அடைய இந்தியாவுக்கு 34 நாட்கள் ஆனது. தடுப்பூசி போடுவதில் உலகின் இரண்டாவது வேகமான நாடாக இந்தியா உள்ளது.
இன்று காலை 8 மணி வரை மொத்தம் 1,01,88,007 கொவிட் தடுப்பூசிகள் போடப்பட்டுள்ளன. இவர்களில் 62,60,242 பேர் முதல் டோஸ் தடுப்பூசி போட்டுக் கொண்ட சுகாதாரப் பணியாளர்கள். 6,10,899 பேர் 2வது டோஸ் தடுப்பூசி போட்டுக் கொண்ட சுகாதாரப் பணியாளர்கள்.
33,16,866 பேர் முதல் டோஸ் தடுப்பூசி போட்டுக் கொண்ட முன்களப் பணியாளர்கள்.
2வது டோஸ் தடுப்பூசி போடும் பணி பிப்ரவரி 13 ஆம் தேதி தொடங்கியது.
34 ஆம் நாளான நேற்று 6,58,674 தடுப்பூசிகள் போடப்பட்டன.
இந்தியாவில் கொவிட் 19 தடுப்பூசி போடுவதில் நாளுக்கு நாள் முன்னேற்றம் ஏற்பட்டு வருகிறது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று 1.39 லட்சமாக  உள்ளது.
நாட்டில் குணமடைந்தோர் மொத்த எண்ணிக்கை இன்று 1.06 கோடியாக  உள்ளது.
குணமடைந்தோர் எண்ணிக்கை 97.30 சதவீதம்.
கடந்த 24 மணி நேரத்தில் 10,896 பேர் குணமடைந்து வீடு திரும்பியுள்ளனர்.
13,193 பேருக்கு புதிதாக பாதிப்பு ஏற்பட்டுள்ளது. 97 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699353(
பாதுகாப்பு அமைச்சகம்
வைஸ் அட்மிரல் ஜி. அசோக்குமார், ஏ.வி.எஸ்.எம், வி.எஸ்.எம். கப்பற்படையின் துணைத் தளபதியாகப் பொறுப்பேற்றார்
வைஸ் அட்மிரல் ஜி. அசோக்குமார், ஏ.வி.எஸ்.எம், வி.எஸ்.எம். கப்பற்படையின் துணைத் தளபதியாக இன்று  பொறுப்பேற்றார். அமராவதி நகரில் உள்ள ராணுவப் பள்ளி, புனே-யில் உள்ள தேசியப் பாதுகாப்பு கல்விக் கழகம் ஆகியவற்றின் முன்னாள் மாணவரான அவர், 1 ஜுலை, 1982 அன்று இந்தியக் கப்பற்படையின் நிர்வாகப் பிரிவில் பணியில் சேர்ந்தார்.
30 ஆண்டுகளுக்கும் மேலாகக் கப்பற்படையில் சிறப்பாகப் பணியாற்றி வரும் துணைத் தளபதி பல்வேறு சவால்மிக்கப் பணிகளை நிறைவேற்றியிருக்கிறார். வைஸ் அட்மிரல் என்ற பதவி காரணமாக, தேசியப் பாதுகாப்பு கல்விக் கழகத்தின் தலைமைப் பொறுப்பாளராகவும், கப்பற்படை வீரர்களின் துணைத் தளபதியாகவும் செயல்படுகிறார்.
வெலிங்டனில் உள்ள பாதுகாப்புப் படை வீரர்கள் கல்லூரியின் பட்டதாரியான அவர், மோ என்ற இடத்தில் உள்ள ராணுவ உயரதிகாரிகளுக்கான பயிற்சியையும், அமெரிக்காவின் விர்ஜீனியா மாகாண க்வான்டிக்கோவில் உள்ள கப்பற்பயண செயல்பாட்டுக் கல்வியையும் பெற்றவர்.
இவரது துணைவியார் கீதா அசோக். இவர்களுக்கு இரண்டு மகள்கள் உள்ளனர்.
(Visitor Counter : 138
பாதுகாப்பு அமைச்சகம்
பாதுகாப்பு படைகளைச் சேர்ந்த ஒலிம்பிக் வீரர்களுக்கு, புனேவில் உள்ள ராணுவ விளையாட்டு மையத்தில் நாளை பாராட்டு விழா: அமைச்சர் திரு ராஜ்நாத் சிங் பங்கேற்பு
பாதுகாப்பு படைகளைச் சேர்ந்த ஒலிம்பிக் வீரர்களை, புனேவில் உள்ள ராணுவ விளையாட்டு மையத்தில், பாதுகாப்புத்துறை அமைச்சர் திரு ராஜ்நாத் சிங் நாளை பாராட்டுகிறார். சமீபத்தில் முடிவடைந்த டோக்கியோ ஒலிம்பிக் போட்டியில், தங்கப் பதக்கம் வென்ற ஈட்டி எறிதல் போட்டி வீரர் சுபேதார் நீரஜ் சோப்ரா உட்பட, இந்தியா சார்பில் பங்கேற்ற பாதுகாப்பு படையினர் இதில் கலந்து கொள்ளவுள்ளனர். இந்த நிகழ்ச்சியின் போது ராணுவ விளையாட்டு மையத்தைச் சேர்ந்த வளரும் விளையாட்டு வீரர்களுடனும் திரு ராஜ்நாத் சிங் கலந்துரையாடுகிறார்.
ராணுவத்தின் தெற்கு கட்டுப்பாட்டு மையத்தின் தலைமையகத்துக்கும், திரு ராஜ்நாத் சிங் செல்கிறார். ராணுவ தளபதி ஜெனரல் எம்எம் நரவானே, ராணுவ தெற்கு கட்டுப்பாட்டு மையத்தின் தலைமை அதிகாரி ஜெனரல் ஜே.எஸ்.ஜெயின் ஆகியோர் உடன் இருப்பார்கள்.
இந்திய விளையாட்டுத்துறையின் முதுகெலும்பாக, இந்திய ராணுவம் எப்போதும் உள்ளது. மேஜர் தியான் சந்த் முதல் சுபேதார் நீரஜ் சோப்ரா வரை பலர், இந்திய விளையாட்டு வரலாற்றில் தங்களது பெயர்களை பொன் எழுத்துக்களால் பொறித்துள்ளனர். இந்திய ராணுவத்தின் ‘ஒலிம்பிக் இலக்கு’ திட்டம் கடந்த 2001-ம் ஆண்டு தொடங்கப்பட்டது. விளையாட்டின் தரத்தை உயர்த்தவும், ஒலிம்பிக் உட்பட சர்வதேச விளையாட்டுக்களில் பதக்கங்கள் வெல்லும் முக்கிய பொறுப்பு இதற்கு உள்ளது.
புனேவில் உள்ள ராணுவ விளையாட்டு மையம், இந்திய ராணுவத்தின் உலகத் தரம் வாய்ந்த விளையாட்டு மையம்.
இது 34 ஒலிம்பிக் வீரர்கள், 22 காமன் வெல்த் விளையாட்டு பதக்கங்கள் பெற்றவர்கள், 21 ஆசிய விளையாட்டு பதக்கங்கள் பெற்றவர்கள், 6 இளைஞர் விளையாட்டு பதக்கம் பெற்றவர்கள், 13 அர்ஜூனா விருது பெற்றவர்களை உருவாக்கியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747998
குடியரசுத் தலைவர் செயலகம்
ஐந்து நாடுகளின் தூதர்கள் தங்களது நியனம ஆணைகளை குடியரசுத் தலைவரிடம் அளித்தனர்
சாட், புருண்டி, ஃபின்லாந்து, அங்கோலா மற்றும் எத்தியோப்பியா நாடுகளைச் சேர்ந்த தூதர்களின் புதிய நியமனங்களை குடியரசுத்தலைவர் மாளிகையில் இன்று  நடைபெற்ற நிகழ்ச்சியில், குடியரசுத் தலைவர் திருமதி திரௌபதி முர்மு ஏற்றுக் கொண்டார். தங்களது நியமன ஆணைகளை அளித்த தூதர்கள்:
- திருமதி தில்லா லூசின், சாட் குடியரசுத் தூதர்
- பிரிகேடியர் ஜெனரல் அலாய்ஸ் பிசின்தாவி, புருண்டி குடியரசுத் தூதர்
- திரு கிம்மோ லாதேவிர்த்தா, ஃபின்லாந்து குடியரசுத் தூதர்
- திரு கிளமன்டே பெட்ரோ பிரான்சிஸ்கோ கேமன்ஹா, அங்கோலா குடியரசுத் தூதர்
- திரு திமேக் அட்னாஃபு அம்புலோ எத்தியோப்பியா குடியரசு ஜனநாயக கூட்டமைப்புத் தூதர்
கலாசாரத்துறை அமைச்சகம்
இந்தியாவின் பாரம்பரிய கலாச்சாரம் மற்றும் பெருமையை பாதுகாக்கவும், ஊக்குவிக்கவும் அரசு எடுத்து வரும் நடவடிக்கைகள்
சங்கீத நாடக அகாடமி, கலாச்சார வளங்கள் மற்றும் பயிற்சிக்கான மையம், கலாஷேத்ரா அமைப்பு, கலைகளுக்கான இந்திரா காந்தி தேசிய மையம், தேசிய நாடக பள்ளி, சாகித்ய அகாடமி மற்றும் லலித் கலா அகாடமி ஆகிய மத்திய கலாச்சார அமைச்சகத்தின் நிறுவனங்கள் இந்தியாவின் பாரம்பரிய கலாச்சாரத்தை பாதுகாக்கும் மற்றும் ஊக்குவிக்கும் பணியில் ஈடுபட்டுள்ளன.
பல்வேறு அமைப்புகள், ஆராய்ச்சியாளர்கள் மற்றும் நிபுணர்களுக்கு ஆதரவளிக்கும் நோக்கில், “இந்தியாவின் புலனாகாத பாரம்பரிய மற்றும் பலதரப்பட்ட கலாச்சார பாரம்பரியங்களை பாதுகாப்பதற்கான திட்டம்” என்னும் திட்டத்தை கலாச்சார அமைச்சகம் உருவாக்கியுள்ளது.
யுனெஸ்கோ அமைப்பின் புலனாகாத கலாச்சார பாரம்பரியத்தை பாதுகாப்பதற்கான 2003-ஆம் ஆண்டு மாநாட்டை தொடர்ந்து, ஐந்து விரிவான பிரிவுகளில் இது வகைப்படுத்தப்பட்டுள்ளது.
வாய்வழி பாரம்பரியங்கள் மற்றும் வெளிப்பாடுகள், நிகழ் கலைகள், சமூக பழக்கவழக்கங்கள் மற்றும் பண்டிகைகள், இயற்கை மற்றும் பிரபஞ்சம் சார்ந்த அறிவு மற்றும் பழக்கவழக்கங்கள் மற்றும் பாரம்பரிய கைவினை நிபுணத்துவம் ஆகியவை இவையாகும்.
தொடர்ந்து வழங்கப்படும் மானியங்களைக் கொண்டு இந்தியாவின் பாரம்பரிய கலாச்சாரத்தை பாதுகாக்கும் மற்றும் ஊக்குவிக்கும் நடவடிக்கைகளை அகாடமிகள் எடுத்து வருகின்றன.
நாடாளுமன்றத்தின் மக்களவையில் எழுப்பப்பட்ட கேள்வி ஒன்றுக்கு எழுத்து மூலம் பதிலளித்த மத்திய கலாச்சாரம் மற்றும் சுற்றுலா இணை அமைச்சர்  திரு பிரகலாத் சிங் படேல் மேற்கண்ட தகவல்களை அளித்தார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1696226
சுற்றுச்சூழல் மற்றும் வனத்துறை அமைச்சகம்
பனாமாவில் நடைபெறும் சிஓபி 19-ல் ஆமைகள் மற்றும் கடலாமைகள் பாதுகாப்பில் இந்தியாவின் முயற்சிகள் பாராட்டப்பட்டன
அழிந்து வரும் உயிரினங்களின் சர்வதேச வர்த்தகம் குறித்த மாநாட்டிற்காக சிஓபி-19-ன் கூட்டம் பனாமா நகரில் நவம்பர் 19-ல் தொடங்கி நடைபெற்று வருகிறது. இந்தக் கூட்டத்தில் நன்னீர் ஆமையான பட்டாகரை பட்டியலில் சேர்க்கும் இந்தியாவின் யோசனைக்கு பரவலான வரவேற்பு கிடைத்தது. இதனை அறிமுகம் செய்தபோது பல்வேறு நாடுகள் பாராட்டியதோடு ஏற்பும் தெரிவித்தன.
ஆமைகள் மற்றும் நன்னீர் ஆமைகள் பாதுகாப்பில் இந்தியாவின் பணிகளுக்கும் ஆமைகளின் சட்டவிரோத வர்த்தகத்தை தடுப்பதற்கான முயற்சிகளுக்கும் பாராட்டு தெரிவிக்கப்பட்டது. வனஉயிரின குற்றத்தடுப்பு பிரிவால் மேற்கொள்ளப்பட்ட ஆபரேஷன் டர்ட்ஷீல்டு என்பதன் விளைவுகள் மெச்சத்தக்கவையாக இருந்தன என்று இந்தக் கூட்டத்தில் சமர்ப்பிக்கப்பட்ட தீர்மான ஆவணங்கள் தெரிவிக்கின்றன. இந்தியாவில் இந்த முகமையால் பல்வேறு பகுதிகளில் மேற்கொள்ளப்பட்ட நடவடிக்கைகள் மூலம் ஆமைகள் மற்றும் நன்னீர் ஆமைகளை வேட்டையாடுதல், சட்டவிரோத வர்த்தகம் ஆகியவை கணிசமாக குறைந்துள்ளன என்றும் இதில் தொடர்புடைய குற்றவாளிகள் கைது செய்யப்பட்டிருப்பதாகவும் அவற்றில் தெரிவிக்கப்பட்டுள்ளன.
ஆமைகள் மற்றும் கடலாமைகள் பாதுகாப்பில் இந்தியாவின் உறுதிப்பாடு இந்தக் கூட்டத்தில் மீண்டும் வலியுறுத்தப்பட்டதோடு, இவற்றை பாதுகாக்க உயர் முக்கியத்துவம் அளிக்கப்படுவதாகவும், இவற்றுக்கு அங்கீகாரம் அளிக்கும் வகையில் 1972-ஆம் ஆண்டின் வனஉயிரின பாதுகாப்புச் சட்டத்தில் சேர்க்கப்பட்டிருப்பதாகவும், கூறப்பட்டது.
நவம்பர் 25 அன்று நிறைவடையும் இந்தக் கூட்டத்தில் இந்திய பிரதிநிதிகள் குழுவிற்கு வனத்துறையின் தலைமை இயக்குநர் மற்றும் சிறப்புச் செயலாளர் தலைமையேற்று சென்றுள்ளார்.
---
SRI/SMB/KPG/KRS
(Visitor Counter : 97
பெட்ரோலியம் மற்றம் இயற்கை எரிவாயு அமைச்சகம்
உலகளாவிய சேவைக்கான வரம்பை, தொலைதூரப் பகுதிகளில் உள்ள சில்லரை விற்பனை மையங்கள் உள்ளிட்ட அனைத்து சில்லரை விற்பனை மையங்களையும் உள்ளடக்கியதாக அரசு நீட்டித்துள்ளது
போக்குவரத்துக்கு பயன்படும் எரிபொருளை சந்தைப்படுத்துவதற்கு அங்கீகாரம் அளிப்பதற்கான விதிமுறைகளை மத்திய அரசு தளர்த்தியுள்ளது. எரிபொருள் சில்லரை வர்த்தகத்தில், தனியார் துறையினர் அதிகளவில் பங்கேற்பதை உறுதி செய்வதே இதன் நோக்கமாகும். அதேவேளையில், தொலைதூரப் பகுதிகளில் சில்லரை விற்பனை மையங்கள் அமைக்கப்படுவதையும் இது உறுதி செய்யும்.
தொலைதூரப் பகுதிகளில் அமைக்கப்படும் சில்லரை விற்பனை மையங்கள், அங்கீகரிக்கப்பட்ட நிறுவனங்களாக இருப்பதோடு, தரமான மற்றும் நுகர்வோருக்கு தடையற்ற எரிபொருள் விநியோகம் கிடைக்கச் செய்ய, அரசு இந்த முயற்சிகளை மேற்கொண்டுள்ளது.
உலகளாவிய சேவை வாயிலாக இந்த முயற்சிகள் மேற்கொள்ளப்படும்.
இந்திய போட்டிகள் ஆணையம்
போட்டிச் சட்டப் பொருளாதாரம் குறித்த 8-வது தேசிய மாநாடு நாளை புதுதில்லியில் நடைபெறுகிறது
இந்திய வணிகப் போட்டி ஆணையம்  போட்டிச் சட்டப் பொருளாதாரம் குறித்த 8-வது தேசிய மாநாட்டை புதுதில்லியில் நாளை நடத்த உள்ளது. இந்த மாநாடு 2016 ஆம் ஆண்டு முதல் ஒவ்வொரு ஆண்டும் இந்திய வணிகப் போட்டி ஆணையத்தால் நடத்தப்படுகிறது.
மாநாட்டு தொடக்க அமர்வில் மத்திய அரசின் நிதியமைச்சகத்தின் தலைமைப் பொருளாதார ஆலோசகர் டாக்டர் வி.அனந்த நாகேஸ்வரன் சிறப்புரையாற்றுகிறார்.
இந்த மாநாட்டில் முழு அமர்வும் இரண்டு தொழில்நுட்ப அமர்வுகளும் நடைபெறும். இந்த ஆண்டின் மாநாட்டிற்கான தலைப்பு, ‘நம்பிக்கையின்மை மற்றும் ஒழுங்கு முறை: கலந்துரையாடல் மற்றும் ஒருங்கிணைப்பு என்பதாகும்‘.
சட்ட நிறுவனம் ஒன்றின் நிறுவன மற்றும் ஆராய்ச்சி இயக்குநர் டாக்டர் அர்கியா சென்குப்தா முழு அமர்வை நெறி ஆளுகை செய்வார். தில்லி தேசிய சட்டப்பல்கலைக்கழகத்தின் பேராசிரியர் டாக்டர் எம்.எஸ்.சாகு, தில்லி ஸ்கூல் ஆஃப் எக்னாமிக்ஸ் முன்னாள் மூத்தப் பேராசிரியர் டாக்டர் ஆதித்ய பட்டாச்சார்ஜி ஆகியோர் இரண்டு தொழில்நுட்ப அமர்வுகளுக்கு தலைமை வகிப்பார்கள்.
அறிவியல் மற்றும் தொழில்நுட்பத்துறை
நாடு முழுவதும் அறிவியல் அருங்காட்சியகங்கள் அமைக்கப்படும் : டாக்டர் ஜித்தேந்திர சிங் தகவல்
குழந்தைகள் மற்றும் இளம் தலைமுறையினர் இடையே அறிவியல் மனப்பான்மையை ஊக்குவிக்க நாடு முழுவதும் அறிவியல் அருங்காட்சியகங்கள் அமைக்கப்படும் என மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் கூறியுள்ளார்.
மக்கள் இடையே அறிவியல் ஆர்வத்தை வளர்க்க அறிவியல் மற்றும் தொழில் ஆராய்ச்சி கவுன்சிலின்  தேர்ந்தெடுக்கப்பட்ட ஆய்வகங்களில், அறிவியல் அருங்காட்சியகத்தை அமைக்க சிஎஸ்ஐஆர் மற்றும் அறிவியல் அருங்காட்சியகங்களின் தேசிய கவுன்சில் இடையே புரிந்துணர்வு ஒப்பந்தம் செய்யப்பட்டது. இந்த ஒப்பந்தத்தில் கையெழுத்திடும் நிகழ்ச்சியில், மத்திய இணைஅமைச்சர் டாக்டர் ஜித்தேந்திர சிங், மத்திய சுற்றுலாத்துறை அமைச்சர் திரு ஜி கிஷன் ரெட்டி ஆகியோர் பங்கேற்றனர்.
அதன்பின் டாக்டர் ஜித்தேந்திர சிங் பேசுகையில், ‘‘21ம் நூற்றாண்டு சவால்களை சந்திக்க மக்கள் இடையே அறிவியல் சிந்தனையை ஏற்படுத்த வேண்டும். மக்கள் இடையே அறிவியல் சிந்தனை விழிப்புணர்வை அதிகரிக்க வேண்டியதன் முக்கியத்துவத்தை, சமீபத்திய கொரோனா பெருந்தொற்று வலியுறுத்தியது. இந்த நோக்கில் இன்றைய புரிந்துணர்வு ஒப்பந்தம், அறிவியல் தகவல் வரலாற்றில் புதிய அத்தியாயத்தை ஏற்படுத்தும்’’ என்றார்.
மத்திய அமைச்சர் திரு கிஷன் ரெட்டி பேசுகையில், ‘‘ இந்த ஒப்பந்தம், நமது பிரதமரின் தொலைநோக்கை நிறைவேற்றும் வகையில், சிஎஸ்ஐஆர் மற்றும் அறிவியல் அருங்காட்சியக தேசிய கவுன்சிலை இணைக்கும். இந்த முயற்சியை வெற்றிகரமாக அமல்படுத்த, தமது அமைச்சகம் அனைத்து உதவிகளையும் வழங்கும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759323
----
(Visitor Counter : 198
பிரதமர் அலுவலகம்
புகழ்பெற்ற தெலுங்கு திரைப்பட நடிகர் கிருஷ்ணா-வின் மறைவுக்கு பிரதமர் இரங்கல்
புகழ்பெற்ற தெலுங்கு திரைப்பட நடிகர் கிருஷ்ணா-வின் மறைவுக்கு பிரதமர் இரங்கல் தெரிவித்துள்ளார்.
தெலுங்கு சூப்பர் ஸ்டார் கிருஷ்ணா-வின் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். கிருஷ்ணா-வின் மறைவு சினிமா மற்றும் பொழுதுபோக்கு உலகிற்கு மாபெரும் இழப்பாகும் என்று திரு. நரேந்திர மோடி கூறியுள்ளார்.
இது குறித்து பிரதமர் டுவிட்டரில் கூறியிருப்பதாவது;
"கிருஷ்ணா ஒரு பழம்பெரும் நடிகராக திகழ்ந்தார். அவர் தனது பன்முக நடிப்பு மற்றும் கலகலப்பான ஆளுமை மூலம் மக்களின் இதயங்களை வென்றார். அவரது மறைவு சினிமா மற்றும் பொழுதுபோக்கு உலகிற்கு மிகப்பெரிய இழப்பாகும். இந்த சோகமான நேரத்தில் எனது எண்ணங்கள் அவரது மகன் மகேஷ் பாபு  மற்றும் அவரது குடும்பத்தினருடனும் உள்ளன. ஓம் சாந்தி."
பிரதமர் அலுவலகம்
ஈரான் அதிபருடன் பிரதமர் சந்திப்பு
நியூயார்க்கில், ஐ நா பொதுச்சபையின் 74-ஆவது அமர்வில் உயர்மட்டப்பிரிவு கூட்டத்திற்கு இடையே, பிரதமர் திரு நரேந்திர மோடி ஈரான் இஸ்லாமிய குடியரசின் அதிபர் டாக்டர் ஹாசன் ரோஹானியை இன்று சந்தித்தார். இருதரப்பு உறவுகள் குறித்து விவாதித்த அவர்கள், பரஸ்பர நலன்சார்ந்த பிராந்திய மற்றும் உலக அளவிலான நிகழ்வுகள் குறித்து தங்கள் கருத்துக்களைப் பரிமாறிக்கொண்டனர்.
இந்தியா – ஈரான் இடையிலான பழமையான, நாகரீகம் மிக்க உறவுகள் பற்றிக் குறிப்பிட்ட இரு தலைவர்களும், 2015-ஆம் ஆண்டு உஃபாவில் நடந்த தங்களது முதல் சந்திப்பில் இருந்து, இருதரப்பு உறவுகளில் ஏற்பட்ட முன்னேற்றம் குறித்து ஆக்கப்பூர்வமான ஆய்வை மேற்கொண்டனர். சாபஹார் துறைமுகத்தின் இயக்கம் பற்றி குறிப்பாக அவர்கள் ஆலோசனை மேற்கொண்டனர். நிலத்தால் சூழப்பட்ட ஆப்கானிஸ்தானுக்கும், மத்திய ஆசியப் பிராந்தியத்துக்கும் வாயிலான அதன் முக்கியத்துவம் குறித்து அவர்கள் குறிப்பிட்டனர்.
வளைகுடா பிராந்தியத்தில் அமைதி, பாதுகாப்பு மற்றும் ஸ்திரத்தன்மை நிலவுவது இந்தியாவுக்கு மிகவும் அவசியம் என்பதால், ராஜீய ரீதியிலும் பேச்சுவார்த்தை மூலமாகவும் நம்பிக்கை ஏற்படுத்துவதற்கான முன்னுரிமைக்கு இந்தியாவின் ஆதரவு எப்போதும் உண்டு என்று பிரதமர் உறுதிபடத் தெரிவித்தார்.
2020-ஆம் ஆண்டில் ராஜீய உறவுகள் ஏற்பட்டதன் 70-ஆவது ஆண்டு விழாவை கொண்டாட இருதரப்பிலும் ஒப்புக்கொள்ளப்பட்டது.
(Visitor Counter : 96
பிரதமர் அலுவலகம்
வடகிழக்கில் சிறந்த மனிதர்கள் மற்றும் அழகான இடங்கள் உள்ளன : பிரதமர்
முன்னேற்றத்தின் வேகம் அதிகரித்துள்ளதால், வடகிழக்கு பிராந்தியத்தில் உள்ள மக்களுக்கு பல நன்மைகள் கிடைக்க வழிவகுத்து வருவதாக பிரதமர் திரு நரேந்திர மோடி கூறினார்.
ஒரு குடிமகன் ட்வீட்டுக்கு பதிலளித்த திரு மோடி தனது ட்விட்டர் பதிவில் தெரிவித்துள்ளதாவது:
"வடகிழக்கில் சிறந்த மனிதர்கள் மற்றும் அழகான இடங்கள் உள்ளன. முன்னேற்றத்தின் வேகம் அங்குள்ள மக்களுக்கு பல நன்மைகளுக்கு வழிவகுக்கிறது."
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளின் பணமயமாக்கல்
நாடாளுமன்றத்தின் மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
உள்கட்டமைப்பு முதலீட்டு அறக்கட்டளை பயன்முறையின் கீழ் நடப்பு நிதியாண்டில் 390 கி.மீ நீள சாலைகளை இந்திய தேசிய நெடுஞ்சாலை ஆணையம் பணமயமாக்கியுள்ளது. ரூ 7350 கோடி சலுகை மதிப்பு மற்றும் ரூ 495 கோடி மூலதன செலவினங்களுடன் இது செய்யப்பட்டுள்ளது.
கூடுதலாக 450 கிமீ நீளத்திற்கான சாலைகள் 3 பகுதிகளாக சுங்க கட்டண முறையில் ஏலம் எடுக்கப்பட்டது. மேலும், மொத்தம் 4,912 கி.மீ நீளம் கொண்ட 86 சாலைகள் அடையாளம் காணப்பட்டுள்ளன.
இது தவிர, 2022-23-ம் ஆண்டில் 5,500 கி.மீ சாலைகளை பணமயமாக்கவும், 2023-24-ம் ஆண்டில் 7,300 கி.மீ சாலைகளை பணமயமாக்கவும், 2024-25-ம் ஆண்டில் 8,900 கி.மீ சாலைகளை பணமயமாக்கவும் இந்திய தேசிய நெடுஞ்சாலை ஆணையம் திட்டமிட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777244
(Visitor Counter : 113
பாதுகாப்பு அமைச்சகம்
பாதுகாப்பு கையகப்படுத்துதல் செயல்முறை 2020-ன் 2-வது முன்வரைவு, ஆலோசனைகளுக்காக பொதுத் தளத்தில் பதிவேற்றப்பட்டுள்ளது
பாதுகாப்பு கையகப்படுத்துதல் செயல்முறை 2020 என்று பெயரிடப்பட்டுள்ள, பாதுகாப்பு கொள்முதல் செயல்முறை 2020-ன், இரண்டாவது முன்வரைவு, பொதுமக்களின் ஆலோசனைகள் மற்றும் கருத்துக்களைப் பெறுவதற்காக பாதுகாப்பு அமைச்சகத்தின் இணையதளத்தில் பதிவேற்றப்பட்டுள்ளது. 
பாதுகாப்புத்துறை தொடர்பான பங்குதாரர்களும், தொழில்துறையினரும், பொதுமக்களும் 2020 ஆகஸ்ட் 10-ந் தேதிக்கு முன்பு, திருத்தப்பட்ட இரண்டாம் முன்வரைவு தொடர்பான தமது கருத்துக்களைத் தெரிவிக்கலாம்.
(Visitor Counter : 198
எஃகுத்துறை அமைச்சகம்
எஃகு அமைச்சகத்தின் செய்ல் நிறுவனம் விடுதலையின் அம்ரித் கொண்டாட்டங்களில் பங்கேற்றது
எஃகு அமைச்சகத்தின் கீழ் இயங்கும் மகாரத்னா மத்திய பொதுத்துறை நிறுவனமான ஸ்டீல் அத்தாரிட்டி ஆஃப் இந்தியா லிமிடெட்  நிறுவனம் விடுதலையின் அம்ரித் கொண்டாட்டங்களில் பங்கேற்றது. அதன் பல்வேறு ஆலைகள் மற்றும் அலகுகளில் நாட்டின் 75-வது சுதந்திர தினத்தைக் குறிக்கும் வகையில் பல நிகழ்ச்சிகள் நடத்தப்பட்டன.
செய்ல் நிறுவனத்தின் ரூர்கேலா ஆலையில் 2021 ஆகஸ்ட் 12 அன்று மாபெரும் மரம் நடு விழா நடைபெற்றது. மூத்த குடிமக்கள், யோகா குழுக்கள், கொரோனா வீரர்கள், ரோட்டரி கிளப் உறுப்பினர்கள், சிஐஎஸ்எப் வீரர்கள் மற்றும் பணியாளர்கள் கலந்து கொண்ட இந்த நிகழ்ச்சியில் பல்வேறு வகைகளிலான 325 பூச்செடிகள் நடப்பட்டன. மரம் நடுதல் தொடர்ந்து நடைபெறும். நாட்டின் 75-வது வருட சுதந்திரத்தைக் குறிக்கும் வகையில் மேலும் பல நிகழ்ச்சிகளையும் இந்த ஆலை திட்டமிட்டுள்ளது.
நாடு தழுவிய ஃபிட் இந்தியா சுதந்திர ஓட்டத்திலும் செய்ல் நிறுவனத்தின் ரூர்கேலா ஆலை பங்கேற்றது. இதில் பங்கேற்ற அனைவரும் ஒரு நாளைக்கு குறைந்தது 30 நிமிடங்கள் உடற்பயிற்சியில் ஈடுபடுவதாக உறுதி ஏற்றனர்.
மேலாண்மைப் பயிற்சி பெறுபவர்களுக்காக இந்தியா@75 எனும் விநாடி வினா நிகழ்ச்சி மனிதவள மேம்பாட்டு மையத்தில் நடத்தப்பட்டது. கவிதைப் போட்டி ஒன்றும் ஆன்லைன் மூலம் ஆட்சிமொழித் துறையால் நடத்தப்பட்டது. மகளிருக்கான ஹாக்கி போட்டி ஒன்றும் நடத்தப்பட்டது.
செய்லின் பொக்காரோ ஆலையிலும் ஃபிட் இந்தியா சுதந்திர ஓட்டம் நடைபெற்றது. மூத்த அதிகாரிகள், அலுவலர்கள் மற்றும் நிர்வாகப் பயிற்சியாளர்கள் இதில் பங்கேற்றனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746712
----
(Visitor Counter : 242
சட்டம் மற்றும் நீதித்துறை அமைச்சகம்
மத்திய சட்டம் மற்றும் நீதித்துறை அமைச்சகம் செய்திக்குறிப்பு
பொதுவான வாக்காளர் பட்டியல் குறித்த கூட்டம் ஒன்றுக்கு அழைத்து பிரதமர் அலுவலகம் 16.11.2021 அன்று அமைச்சரவைச் செயலாளர், சட்டத்துறைச் செயலாளர் , சட்டம் இயற்றுதல் துறைச் செயலாளர் ஆகியோருக்கு கடிதம் எழுதியது. இக்கடிதம் தலைமைத் தேர்தல் ஆணையருக்கு அனுப்பப் படவில்லை. எனினும் தலைமைத் தேர்தல் ஆணையத்துக்கு இது தொடர்பான நிபுணத்துவம் இருப்பதால் சட்டம் இயற்றுதல் துறைச் செயலாளர் தலைமைத் தேர்தல் ஆணையத்துக்கு எழுதி இக்கூட்டத்திற்கு அழைப்பது உசிதம் எனக் கருதினார்.
16.11.2021 ம் தேதி நடந்த கூட்டம் காணொளி மூலம் நடைபெற்றது .இதில் மத்திய அரசு அதிகாரிகளும் தேர்தல் ஆணைய அதிகாரிகளும் கலந்து கொண்டனர்.
அதிகாரப்பூரவக் கூட்டத்திற்குப் பிறகு தலைமைத் தேர்தல் ஆணையர் மற்றும் 2 தேர்தல் ஆணையாளர்களுடன் தனியாக முறைசாரா கலந்துரையாடல் நடைபெற்றது. இதுவும் காணொளி மூலம் நடைபெற்றது என்பது குறிப்பிடத்தக்கது.
இக்கூட்ட ஆலோசனைகளுக்குப் பிறகு சட்டமியற்றுதல் துறை, மசோதா ஒன்றை வரைந்து மத்திய அமைச்சரவையின் ஒப்புதலுக்கு அனுப்பி வைத்தது. அமைச்சரவையும் ஒப்புதல் அளித்ததை அடுத்து "2021தேர்தல் சட்டங்கள் திருத்த மசோதா" நடப்பு நாடாளுமன்றக் கூட்டத் தொடரில் தாக்கல் செய்யப்பட உள்ளது.
மேலும் விவரங்கள் கீழ்கண்ட இணைப்பில் காணலாம்
https://pib.gov.in/PressReleaseIframePage.aspx?PRID=1783090&RegID=3&LID=1
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பெங்களூரு மெட்ரோ ரயில் 2வது திட்டத்தின் மேற்கு விரிவாக்கம்: அமைச்சர் திரு ஹர்தீப் சிங் பூரி தொடங்கி வைத்தார்
மைசூர் சாலை முதல் கெங்கேரி மெட்ரோ ரயில் நிலையம் வரை, 7.5 கி.மீ தூர, மெட்ரோ ரயில் பாதை திட்டத்தை கர்நாடக முதல்வர் திரு பசவராஜ் பொம்மை முன்னிலையில், மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி இன்று தொடங்கி வைத்தார்.
பெங்களூரு நம்ம மெட்ரோ 2வது திட்டத்தின் கீழ், மேற்கு விரிவாக்க திட்டம், மைசூர் சாலை முதல் கெங்கேரி மெட்ரோ ரயில் நிலையம் வரை, 7.5 கி.மீ தூரத்துக்கு அமைக்கப்பட்டது.
இதன் தொடக்க நிகழ்ச்சியில் மத்திய அமைச்சர் பேசியதாவது:
நாட்டின் பொருளாதார வளர்ச்சியின் முக்கிய என்ஜின்களில் ஒன்றாக பெங்களூரு உள்ளது. இங்கு தகவல் தொழில்நுட்பம், உயிரி தொழில்நுட்பம் மற்றும் அறிவியல் சார்ந்த ஆராய்ச்சிகள் அதிகளவில் உள்ளன. நாட்டின் தகவல் தொழில்நுட்ப ஏற்றுமதியில் 38 சதவீதம் பெங்களூரில் இருந்து தான் நடைப்பெறுகிறது. இங்கு மேற்கு விரிவாக்க மெட்ரோ ரயில் பாதை தொடங்கப்பட்டது, இது விரைவான மற்றும் ஸ்மார்ட் போக்குவரத்தை ஏற்படுத்தும்.
பிரதமர் திரு நரேந்திர மோடி தலைமையிலான தொலை நோக்கு திட்டத்தின் கீழ், நகர்ப்புறமயமாக்கல் நோக்கிய அணுகுமுறையில் முன்னுதாரண மாற்றம் ஏற்பட்டுள்ளது.
மக்களுக்கு உலகத் தரத்திலான உள்கட்டமைப்புகளை வழங்க மத்திய அரசு உறுதியுடன் உள்ளது என்று கூறினார்.
கர்நாடக முதல்வர் திரு பசவராஜ் பொம்மை பேசுகையில், ‘‘அனைத்து வகையிலும் ஒத்துழைப்பு அளிப்பதற்காக மத்திய அரசுக்கு நன்றி. மத்திய அரசின் ஆதரவு மற்றும் வழிகாட்டுதலுடன், புதிய நகர்ப்புற மையங்களை உருவாக்குவதில் உள்ள சவால்களை கர்நாடகா வெல்லும். புதிய இந்தியாவுக்கான, புதிய கர்நாடகா, புதிய இந்தியா தொலைநோக்கு நனவாக உதவும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750160